[{"text_idx": "#000000", "text": "Meediasu\u0308st alustab oma kokandussarjaga \u201cSu\u0308stla Ko\u0308o\u0308k!"}, {"text_idx": "#000001", "text": "So\u0308o\u0308k on Meediasu\u0308stis u\u0308ks va\u0308ga oluline komponent. Sellega saab ko\u0303htu ta\u0308ita, ro\u0303o\u0303mu valmistada, meelitada, aga kindlasti saab seda ka valmistada. Seekord otsustasime selle viimase kasuks ja alustasime oma kokandussarjaga \u201cSu\u0308stla Ko\u0308o\u0308k\u201d!"}, {"text_idx": "#000002", "text": "Oleme varemgi kaamera ees proovinud kokkamist. Nu\u0308u\u0308d, kui meie seas on u\u0308ks tore su\u0308stal Rasmus, kellele meeldib kokkamine, tekkis meil idee, panna su\u0308stlad ko\u0308o\u0308gis proovile. Su\u0308stla Ko\u0308o\u0308gis hakkavad koos Rasmusega kokkama Meediasu\u0308sti su\u0308stlad. Iga su\u0308stal saab na\u0308idata oma firmarooga. Olgu selleks kasvo\u0303i praemuna vo\u0303i pelmeenid."}, {"text_idx": "#000003", "text": "Kahjuks ei hakka see sari ilmuma regulaarselt, kuid uusi po\u0303nevaid retsepte, mida ise kodus ja\u0308rele proovida, vo\u0303ib sealt to\u0303esti leida. Su\u0308stla Ko\u0308o\u0308gis ei tehta ainult su\u0308u\u0308a, sest igas ko\u0308o\u0308gis peab alati nalja ja naeru olema. Lisaks sellele saame nii mo\u0303ndagi po\u0303nevat teada meie kokkade kohta, na\u0308iteks millal nad hakkasid ise su\u0308u\u0308a tegema."}, {"text_idx": "#000004", "text": "Esimese saate puhul teeb saatejuht Rasmus Russak ise otsa lahti ja na\u0308itab, mis on tema firmaroaks. Seda ei saa ta teha muidugi u\u0308ksi ning otsustas endale abikokaks kutsuda Meediasu\u0308sti peatoimetaja Kristin Kooskora. Rasmuse firmaroaks on imeline lasanje, mille nad ka kaamerate ees valmis ku\u0308psetasid. Vaata videost, kuidas neil see o\u0303nnestus."}, {"text_idx": "#000005", "text": "Kui sa soovid seda isegi ja\u0308rgi proovida, siis retsept on ja\u0308rgmine:"}, {"text_idx": "#000007", "text": "Ko\u0303igepealt haki sibul. Seeja\u0308rel prae pannil hakkliha ja sibul.Lisa tomatipu\u0308ree ning maitsesta ja ja\u0308ta va\u0308iksele tulele. Kogused ja\u0308a\u0308vad oma meeldimise ja\u0308rgi.\nTeises potis sulata keskmisel temperatuuril vo\u0303id ja lisa kuhjaga supilusikata\u0308is jahu, kui vaja lisa o\u0303li, kokku peaks tulema pudingust natukene paksem mass. Seda massi pruunista omale meeldimise ja\u0308rgi pidevalt segades, kuna see ko\u0303rbeb va\u0308ga kergesti po\u0303hja. Tumedam jahu po\u0303hi annab su\u0308gavama maitse juustu kastmele. Kui soovitud tumedus on saavutatud vo\u0303ib hakata vaikselt piima segule lisama pidevalt segades, kui liiga palju korraga lisada ja\u0308a\u0308b segu tu\u0308kiliseks. Peale seda vo\u0303ib lisada juustud ning lasta sulada, soovi korral vo\u0303ib ka juustu natukene alles ja\u0308tta et teha lasanje peale juustu kiht. Kui juustu kaste on liiga paks siis vo\u0303ib lisada piima, kaste peaks olema umbes pu\u0308ree supi paksusega.\nkui kastmed on valmis siis vo\u0303ib hakata lasanjet laduma. Alguses soovitan anuma po\u0303hja panna natukene tomati kastet, et lasanje po\u0303hja ei kleepuks, peale seda kata po\u0303hi lasanje plaatidega, kata need tomati kastmega ning tomati kaste juustu kastmega ning korda. kui anum on ta\u0308is, siis lisage lasanje peale u\u0308leja\u0308a\u0308nud juust ning asetage see eelkuumutatud ahju 180\u00b0C juurde ning ku\u0308psetage seda 45 minutit."}]